Ìndia Republika de l'Ìndia Republic of Indiaभारत गणराज्यBhārat Juktarashtra L' Ìndia la xe na Union Federal de Stati inte el sud del kontinente asiatiko. La konfina col Pakistan a ovest, Cina, Nepal e Bhutan a nord-est, e Bangladesh e Birmania a est. I so vicini prosimi separai da l'Osèano Indian i xe el Sri Lanka e le Maldive. La ga na superfisie de 3 287 590 km²; la xe el setimo paese par estension zeografica al mondo. La xe bagnada da l'Ocean Indian a sud, dal Mar Arabico e ovest e , inte el Golfo del Bengala a est la posenta na ligna kostiera ke la se desbriga par 7 517 km. Sento de tante civiltà de la val de l'Indo e region de vie komerciai storike e de inperi vasti, el subkontegnente indian el xe stà indenfifikà kol so komercio e la so sioreza kultural par gran parte de la so longa storia. La xe stada gradualmente anetua a la Konpagnia Inglese de le Indie Orientai dai primi deseni del XVIII sekolo e kolonisada dal Regno Unio da la metà del XIX sekolo L'Ìndia la xe deventada un Stato nazional moderno inte el 1947, dopo de na lota par l'independenza ke la xe stà karaterisada da na difondesta resistenza nonviolenta. L'India la xe divixa in 28 stati federali e 8 teritori, uno de sti kua el xe el teritorio de la kavedal nasional. La kavedal la xe Nova Delhi. Altre cità prinzipai le xe Mumbai , Kolkata e Cenai , Bangalore e Bhopal. La ga 1 147 995 904 abitanti ; la xe el sekondo paese pì popoloso al mondo. Sekondo algune statistike la podaria superar la Cina inte el 2037. Kuatro grande religion del mondo, l'Induismo, el Budismo, el Zanismo e el Sikismo le xe nasue qua, invence el Zoroastrismo, l'Ebraismo, el Kristianesemo e l'Islam le xe rivae entro el primo milegno Dopo de Kristo dando forma inte la region a na grandissima difarentità kultural. L'Ìndia la xe la dodese de le pì grande ekonomie del mondo in termeni nominai, e la kuarte in termeni de poder de akuisto. Riforme ekonòmeghe le ga trasmormà el paese inte la sekonda ekonomia a pì rapida kresua.